கேள்வி: பிண்டம் பற்றி தகவல் சொல்.
பதில்: பிண்டம் என்பது நூல்களில் அமைக்கப்படும் பாகுபாடுகளில் ஒன்று. தொல்காப்பியம் இதனை இலக்கண நூலில் காணப்படும் # சூத்திரம், # ஓத்து, # படலம், # ''பிண்டம்'' என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. 'ஒரு பொருள் நுதலிய சூத்திரத்தானும், இன மொழி கிளந்த ஓத்தினானும், பொது மொழி கிளந்த படலத்தானும், மூன்று உறுப்பு அடக்கிய பிண்டத்தானும், என்று ஆங்கு அனை மரபின் இயலும்' என்ப (தொல்காப்பியம் 3-470) பிண்டத்தை விளக்கும்போது சூத்திரம், ஓத்து, படலம் ஆகிய மூன்று உறுப்புகளும் அடங்கியது பிண்டம் என்று அது குறிப்பிடுகிறது. 'மூன்று உறுப்பு அடக்கிய தன்மைத்து ஆயின்,' தோன்று மொழிப் புலவர், 'அது பிண்டம்' என்ப (தொல்காப்பியம் 474) உணவுப் பிண்டம் * வெட்சிப் போருக்குப் புறப்படும்போது அரசன் படைவீரர்களுக்கு அளிக்கும் விருந்துணவைத் தொல்காப்பியம் பிண்டம் எனக் குறிப்பிடுகிறது. பிண்டம் மேய பெருஞ்சோற்று நிலையும் (தொல்காப்பியம் 3-65)